આ જાહેરાત દ્વારા એક રીતે યુવાઓને નવરાત્રીના નામે એ કંપનીની વસ્તુનો ઉપયોગ કરવાનું પ્રોત્સાહન આપાવામાં આવ્યું છે, જે ખોટું છે. આપણા દેશમાં નવરાત્રીનું ધાર્મિક મહત્વ ઘણું છે, એ રીતે જોતાં પણ આ જાહેરાત આપત્તિજનક છે. ઉલ્લેખનીય છે કે, આ કંપનીની બ્રાન્ડ એમ્બેસેડર બોલિવૂડ અભિનેત્રી સની લિયોન છે, તેની ટીવીની જાહેરાત પર પણ પ્રતિબંધ મુકવામાં આવ્યો છે. પોસ્ટરમાં સની લિયોનની તસવીર સાથે કંપનીનો લોગો અને દ્વિઅર્થી લખાણ જોવા મળે છે. સોશિયલ મીડિયા પર આ પોસ્ટરની તસવીર વાયરલ થતાં તેનો બહોળા પ્રમાણમાં વિરોધ થઇ રહ્યો છે. વિરોધને ધ્યાનમાં રાખતા શહેરમાંથી મોટા ભાગના પોસ્ટર ઉતારી લેવામાં આવ્યા છે.